

**REPUBLIKA HRVATSKA**

**SISAČKO - MOSLAVAČKA ŽUPANIJA**

**OPĆINA TOPUSKO**

**OPĆINSKO VIJEĆE**

KLASA: 410-01/01-25/

URBROJ: 2176-18-01-25-1

Topusko, …… 2025.

Na temelju članka 116. Zakona o zaštiti i očuvanju kulturnih dobara („Narodne novine“ broj 145/24), te članka 31. Statuta Općine Topusko („Službeni vjesnik“, broj 103/23 i 7/25), Općinsko vijeće Općine Topusko, na 3. sjednici održanoj …. 2025. godine, donijelo

O D L U K U

o visini spomeničke rente

I. OPĆE ODREDBE

Članak 1.

Ovom Odlukom utvrđuju se uvjeti plaćanja spomeničke rente na području Općine Topusko, a posebno:

* kulturno-povijesna cjelina i nepokretna kulturna dobra za koja se plaća, spomenička renta kada se u njima obavlja gospodarska djelatnost,
* obveznici plaćanja spomeničke rente,
* visina spomeničke rente u kulturno-povijesnoj cjelini,
* utvrđivanje obveze plaćanja spomeničke rente,
* način plaćanja spomeničke rente,
* oslobađanje od plaćanja spomeničke rente.

II. KULTURNO-POVIJESNA CJELINA I NEPOKRETNA KULTURNA DOBRA

Članak 2.

Na području Općine Topusko plaća se spomenička renta za obavljanje gospodarske djelatnosti na području kulturno-povijesne cjeline ili u nepokretnim kulturnim dobrima.

Svojstvo kulturno-povijesne cjeline i svojstvo nepokretnog kulturnog dobra utvrđuje Rješenjem Ministarstva kulture, Uprava za zaštitu kulturne baštine.

Postojeća i buduća rješenja Ministarstva kulture, Uprave za zaštitu kulturne baštine, kojima je utvrđeno ili će se utvrditi svojstvo nepokretnog kulturnog dobra i područje kulturno-povijesne cjeline čine sastavni dio ove Odluke.

III. OBVEZNICI PLAĆANJA SPOMENIČKE RENTE

Članak 3.

Obveznici plaćanja spomeničke rente su fizičke i pravne osobe koje su obveznici poreza na dohodak ili poreza na dobit, a koje obavljaju gospodarsku djelatnost na području kulturno-povijesne cjeline ili u nepokretnim kulturnim dobrima i koje su Zakonom o zaštiti i očuvanju kulturnih dobara određene kao obveznici plaćanja spomeničke rente.

IV. VISINA SPOMENIČKE RENTE

Članak 4.

Visina spomeničke rente utvrđuje se na temelju korisne površine poslovnog prostora izraženog u m² i djelatnosti koja se obavlja u nepokretnom kulturnom dobru ili u objektima u kulturno-povijesnoj cjelini.

Članak 5.

Na području Općine Topusko poslovni subjekti iz članka 3. ove Odluke plaćaju spomeničku rentu mjesečno, u iznosu od 0,13 eura po m² korisne površine poslovnog prostora.

V. UTVRĐIVANJE OBVEZE PLAĆANJA SPOMENIČKE RENTE

Članak 6.

Rješenje o obvezi plaćanja i visini spomeničke rente donosi Jedinstveni upravni odjel Općine Topusko.

Obveza plaćanja spomeničke rente utvrđuje se po prijavi vlasnika odnosno zakupnika prostora, a ako prijava korisnika ili zakupnika izostane, po službenoj dužnosti temeljem podataka prema kojima je utvrđena komunalna naknada.

Članak 7.

U slučaju da u tijeku kalendarske godine obveznik plaćanja počinje ili prestaje obavljati djelatnost, plaća spomeničku rentu za dio godine u kojem je obavljao djelatnost.

Obveznik plaćanja spomeničke rente dužan je Jedinstvenom upravnom odjelu Općine Topusko dostaviti podatke o korisnoj površini poslovnog prostora koji se nalazi u nepokretnom kulturnom dobru ili na području kulturno-povijesne cjeline do 31. ožujka godine za koju se utvrđuje spomenička renta.

Obveznik plaćanja spomeničke rente dužan je svaku promjenu prijaviti u roku 15 dana računajući od dana njenog nastanka.

VI. NAČIN PLAĆANJA SPOMENIČKE RENTE

Članak 8.

Spomenička renta plaća se u jednokratnim mjesečnim iznosima, prvi iznos plaća se u roku 15 dana od dana primitka rješenja o spomeničkoj renti, a ostali mjesečni iznosi do 20.tog u mjesecu za tekući mjesec.

.

Protiv Rješenja o obvezi plaćanja i visini spomeničke rente može se izjaviti žalba upravnom tijelu Sisačko-moslavačke županije nadležnom za poslove komunalnog gospodarstva.

Članak 9.

Na ovršni i žalbeni postupak primjenjuju se odredbe zakona kojim se uređuje komunalno gospodarstvo, a na zastaru se primjenjuju odredbe zakona kojim se uređuje porezni postupak.

Članak 10.

Uvjeti, kriteriji i način korištenja sredstava prikupljenih s osnove spomeničke rente utvrđuju se Programom zaštite kulturnih dobara na području Općine Topusko koji donosi Općinsko vijeće po prijedlogu općinskog načelnika.

VII. OSLOBAĐANJE PLAĆANJA SPOMENIČKE RENTE

Članak 11.

Fizičke i pravne osobe koje obavljaju prerađivačku ili proizvodnu djelatnost kao pretežitu djelatnost oslobođene su plaćanja spomeničke rente.

VIII. ZAVRŠNE ODREDBE

Članak 12.

Danom stupanja na snagu ove Odluke prestaje važiti Odluka o visini spomeničke rente („Službeni vjesnik“ broj 56/13).

Članak 13.

Ova Odluka stupa na snagu osmog dana od dana objave u „Službenom vjesniku“.

PREDSJEDNIK VIJEĆA

Ozren Šukalić